Referat ISS LAMU  
Møte: 20. april 2026, kl. 10.00 – 11.30 
Sted: GMH 213
 
Deltakere 
Arbeidsgiver:  
Sissel Drevsjø og Anne Cathrine da Silva 
Ansattrepresentanter: 
Benedicte Blix (vara for LVO) og Cathrine Rysst.  

Saksliste 
Sak 7/26 Godkjenning av innkalling og referat
Referatet fra 09.02.2026 ble godkjent.
Innkallingen ble godkjent.


Sak 8/26 Status for ISS-gjennomgangen og videre prosess
Alle ansatte oppfordres til å delta på innspillmøtet.
Vi oppfordrer til å dele videre informasjon med de som kjenner ISS.


Sak 9/26 Førstehjelpsutstyr til kontoret og tuberkulose-test/ tuberkulosevaksine
Forespørsel om tuberkulose-test og tuberkulosevaksine har kommet fra en ansatt.
Anne-Cathrine kontakter BHT for å avklare nærmere om saken.

Benedicte skal bestille førstehjelpskurs fra Røde Kors eller Folkehjelpen. Kurset skal vare en halv dag, og ikke kollidere med tidspunkt for muntlig eksamen.

Innkjøp av førstehjelpsutstyr: Turniké skal kjøpes inn. 
Det skal kjøpes inn trykkbandasje + Pharmafiks kompress selvheftende 10 x12 cm + øyebadevann.
Se eksempel på hva det er snakk om i linken under.
Klasserom-pakke, som inneholder både turniké, selvheftende bandasje og lignende: 
https://tacmednorge.no/produkt/pagaende-livstruende-vold/forstehjelpspakke-klasserom
Harald følger opp videre med innkjøp

Det bør lages en liste over hva som er i førstehjelpsskapet på lærerrommet.


Sak 10/26 Orientering fra arbeidstakere 
Det har vært uttrykt ønske om å få hengt opp et speil på lærerrommet. Speil skal anskaffes.
Arbeidet med å sette i stand ekstrarommet vis-a-vis forkontoret har startet. Dette blir et ekstra «privat-sone»-rom for telefonsamtaler og annet.


Sak 11/26 Sykefraværsstatistikk 2025
Gjennomgang av rapport fra 2025. (Rapporten er generert fra DFØ.)
Sykefraværsprosenten til ISS for 2025 er 6,34 %, følgelig litt høyere enn gjennomsnitt for UiO totalt sett.


Sak 12/26 Eventuelt
Nytt møte før sommeren settes til 3.juni.


Følgende saker er utsatt:
· Status ARK 
· HMS – mål 2025 – 2029 

